Sikspārnis (operete)
"Sikspārnis" (vācu: Die Fledermaus) ir austriešu komponista Johana Štrausa II triju cēlienu operete, kas pirmoreiz uzvesta Vīnē, Teātrī "An der Wien" 1874. gada 5. aprīlī. Libretu sarakstīja Rihards Ženē un Karls Hafners. Šobrīd "Sikspārni" uzskata par pasaulē populārāko opereti, uzreiz pēc pirmizrādes tā guva labus panākumus, daudzkārt tika ekranizēta. Pirmoreiz Latvijā to iestudēja Rīgas Pilsētas teātrī 1877. gada 14. janvārī.